Эвтархойн Ахьмад цхьана а х1уманна а дуьхе кхион везаш вацара. Цунна хьан лаам д1ахьахийчахьана тоьаш дара. И кхийтира хуьлуш долчух. 1овдас шен гергара стаг Далла дуьхьал д1авахале, гонах берш кечбора къаста дезаш хиларх. Цундела цхьанне а вас ца хуьлура. Гергара стаг т1амехь вийча а, цомгаш хилла велча а гуной кийча хуьлура и д1аверзо. Оцу балхана Эвтархойн Ахьмада шен гергарчу нахе кхобуьйтуш даьхни дара. Саг1ийна хьовла – межарг бала уггар тоьлла шекар, ахьар, дама, гуьмалкаш чохь хьелийн даьтта а дара д1адиллина латтош. Нагахь паччахьан эскарш чудаьхкича, уьш т1е ца кхочче д1адохкура уьш Эвтарахь.